ABC News: Moren til kidnappingsoffer vet ikke hvor datteren er
- Michelle Knight har blitt skrevet ut fra MetroHealth. Hun ber om å få være i fred på nåværende tidspunkt, sier sykehuset i Cleveland i en uttalelse. I denne samme pressemeldingen takket hun lokalsamfunnet for blomstene, gavene og støtten hun har fått. VGVTV:- Barnekidnapperen drev et torturkammer ABC News skriver at familien skjønner ikke hva som har skjedd, og at de er sinte og forvirret. Fredag lå 32-åringen fortsatt på sykehuset, der hun fikk hjelp til å håndtere angst. Hun gikk ut med en pressemelding hvor hun ba om å få være i fred.Moren har ikke fått informasjon om datteren sin fra hverken politiet eller sykehuset. Hun er desperat etter å komme i kontakt med henne, skriver Newsnet5. Hun bor til vanlig i Florida, men reiste til Cleveland for å gjenforenes med sin datter. - Barbara Knight er en mor hvis datter har overlevd et helvete - et faktisk helvete. Dette er mye verre enn det vi kan forestille oss. Det var et helvete for henne (moren, journ anm) også. Hun reiste hit for å være med datteren sin, for å klemme og hjelpe henne, slik at hun skal bli friskere. Hun har blitt satt på sidelinjen. Jeg vet ikke hvorfor og det er forferdelig, sier Barbaras advokat Jay Milano. Noen dager etter sjokkmeldingen om at de tre antatt døde jentene var unnslapp «skrekkens hus» i Cleveland, forsøkte moren hennes å treffe henne, men ble fortalt at datteren ikke ville ta i mot besøkende, opplyser Milano.Bestemoren Deborah Knight fortalte pressen at Michelle hadde store skader i hodet. - Når hun ble mishandlet, så slo han henne så hardt i ansiktet at hun må opereres for å rekonstruere det, sa hun til 19 Action News. Tvillingbroren Freddie Knight hevder han besøkte henne på sykehuset på tirsdag. - Hun var hvit som et spøkelse, sier han til New York Daily News. Georgina DeJesus (23) og Amanda Berry (27) ble skrevet ut av sykehuset dagen etter rømningen, og onsdag fikk de reise hjem til familiene sine. Knight var den første av kvinnene som ble bortført, da hun ifølge forklaringen sin sa ja til skyss fra Castro i 2002. I politiavhørene skal hun ha forklart at hun ble gravid med den antatte gjerningsmannen Ariel Castro fem ganger, men at han slo henne i magen så hun skulle abortere.Lokale medier har meldt at den ti år lange bortføringen ikke er den første gangen Knight blir rammet av overgrep. Tidlig på 2000-tallet ble en mann dømt til åtte års fengsel for å ha brukket armen til sønnen hennes, som på det tidspunktet var et spedbarn. Ifølge 19 Action News anmeldte Knight den samme mannen for voldtekt, men rettssaken skal ha ikke ha blitt gjennomført da hun forsvant før hun skulle vitne. Familien trodde hun hadde rømt, mens hun altså var fanget i Castros hus. - Barnekidnapperen hadde et torturkammer og et privat fengsel midt i byen, sa aktor Timothy McGinty til pressen på torsdag. Politiet trakk Knights navn og bilde fra en FBI-liste over savnede personer, bare 15 måneder etter forsvinningen. 10 år før hun ble funnet igjen i kjelleren til Castro. Navnet hennes ble ifølge Cleveland.com fjernet i strid med politiets egne regler, da de ikke fikk tak i moren for å spørre om Michelle hadde dukket opp eller ikke. Barbaras advokat forteller at hun avviser at hun ikke kunne kontaktes. - Hun bodde i det samme huset i flere år. Da hun dro fortsatte andre i familien å bo i huset. Det ville ha vært lett å komme i kontakt med henne. De er jo Cleveland-politiet. De kunne ha funnet moren, sier Milano. Hun sier til NewsNet5 at hun vil bli i Cleveland så lenge det er nødvendig, slik at datteren skal få den hjelpen hun trenger.Castro ble onsdag siktet for bortføring og voldtekt av de tre kvinnene som var fanget i huset hans i Seymour Avenue gjennom en årrekke. Påtalemyndigheten mener Ariel Castro har tatt livet av ufødte barn, og undersøker derfor om de kan sikte ham for drap. Torsdag møtte han i rettssalen i Cleveland Municipal Court og ble fotografert for første gang siden pågripelsen.
Familien er forvirret etter at Castro-offeret Knight (32) er skrevet ut av sykehuset uten å fortelle hvor hun dro.